2019.04.02.

Jászárokszállás Város Önkormányzata

Jászárokszállási Polgármesteri Hivatal

Sajtóközlemény

európai uniós támogatás keretében valósul meg jászárokszálláson a polgármesteri hivatal energetikai korszerűsítéssel egybekötött felújítása

**Jászárokszállás Város Önkormányzata az Új Széchenyi Terv Terület- és Településfejlesztési Operatív Program keretében meghirdetett TOP-3.1.1-15 „Önkormányzati épületek energetikai korszerűsítése” című pályázati felhívásra „Önkormányzati épületek energetikai korszerűsítése Jászárokszállás városában” című pályázatával 100 %-os mértékű támogatásban részesült.**

A TOP-3.2.1-15-JN1-2016-00035 azonosító számú pályázat keretében 72.214.320 Ft európai uniós támogatás segítségével valósul meg Jászárokszálláson a Polgármesteri Hivatal épületének energetikai korszerűsítéssel egybekötött felújítása.

**Projekt tartalmának bemutatása:**

A) Projekt célja: Jászárokszállás Város Önkormányzata a jelenlegi gazdasági helyzetben igyekszik havi kiadásait a lehető legkisebbre csökkenteni.

Az intézmények fenntartása jelentős terhet ró a költségvetésre, kiváltképp a téli időszakban. Ennek oka főleg az épületek rossz energetikai adottságaiból adódik. A település legtöbb közintézménye elavult, a kor követelményeinek nem megfelelő. A szigetelés hiányossága miatt az épületek fűtése során magas a hőveszteség, ami megakadályozza a komfortos hőmérséklet elérését az épületekben. A nyílászárók cseréje nem minden esetben valósult meg.

A projekt során megvalósuló fejlesztések: Árpád tér 1., Hrsz.:1 alatt található Városháza épületének komplex energetikai fejlesztése (utólagos szigetelés, fa/fém nyílászárócsere és 8 kW napelem rendszer telepítés). Mind rövid, mind pedig hosszú távon szükségesek a tervezett fejlesztések, hiszen az érintett épület elavult és kivételesen rossz energetikai jellemzőkkel bír. Rövidtávon mindenképpen szükséges a kiadások csökkentése. A beruházás magában foglalja az épület akadálymentesítését is.

A projekt célcsoportja az érintett intézmények dolgozói illetve látogatói. Közvetett módon a település és vonzáskörzetének lakossága is érintetté válik.

A célok rövid összefoglalása:

* havi kiadások szignifikáns mérséklése az energetikai jellemzők javításával,
* a rentábilis működés biztosítása az önkormányzat hosszú távú működéséhez,
* hozzájárul a Magyar Államkincstár által meghatározott célok teljesüléséhez,
* a CO2 terhelés javítása, ÜHG kibocsátás csökkentése
* környezettudatos szemlélet erősítése, növeli a hazai megújuló energia hasznosítás arányát.

A közbeszerzési eljárás 2019. március 6-án zárult le a Vállalkozói szerződés aláírásával.

**A beruházás kivitelezője:** Fenstherm Kontakt Kft, 1081 Budapest, Kun u. 4. fszt. 7.

A beruházás megkezdődött és jelenlegi is zajlik. A befejezési határidő szerződés szerint 2019. szeptember 6.

Projekt tervezett befejezési dátuma: **2019.09.30.**

**További információ kérhető:** Jászárokszállási Polgármesteri Hivatal, Műszaki Iroda, Tel.: 57/531-067 és 57/531-055. E-mail: muszak.ph@jaszarokszallas.hu